Diari Oficial de la Generalitat Valenciana


Sumari del DOGV 3778, del 23-06-2000 (2000/4650)

RESOLUCIÓ de 12 de maig de 2000, del conseller d'Obres Públiques, Urbanisme i Transports per la qual s'informa favorablement la modificació puntual número 14 del Pla General d'Ordenació Urbana d'Alacant i s'aprova definitivament la modificació puntual número 14 del Pla General d'Ordenació Urbana d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4650


Data del document
:   12-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alacant
    * pla d'urbanisme

RESOLUCIÓ de 12 de maig de 2000, del conseller d'Obres Públiques, Urbanisme i Transports per la qual s'informa favorablement la modificació puntual número 14 del Pla General d'Ordenació Urbana d'Alacant i s'aprova definitivament la modificació puntual número 14 del Pla General d'Ordenació Urbana d'Alacant. [2000/S4650]
  
Vist l'expedient que fa referència a la modificació número 14 del Pla General d'Ordenació Urbana d'Alacant, i del qual es desprenen els següents:
  
Antecedents de fet
  
Primer
  
L'Ajuntament d'Alacant, en la sessió plenària del dia 18 de gener de 2000, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 7 de desembre de 1999, i en un dels diaris de major difusió provincial el 26 de novembre de 1999. No s'hi van presentar al·legacions.
  
Segon
  
La documentació està integrada per memòria informativa i justificativa i plànols de l'estat actual i modificats.
  
Tercer
  
La Comissió Territorial d'Urbanisme, en la sessió del dia 14 de març de 2000, va adoptar l'acord d'emetre un informe favorable sobre la modificació puntual número 14 del Pla General d'Ordenació Urbana d'Alacant i en proposava al conseller d'Obres Públiques, Urbanisme i Transports l'aprovació definitiva.
  
Fonaments de dret
  
Primer
  
La tramitació es considera en línies generals correcta, d'acord amb el que estableix l'article 38, per remissió del 55, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
La documentació presentada es considera completa, de conformitat amb el que estableixen els articles 27 i concordants de la LRAU.
  
Segon
  
L'Ajuntament d'Alacant justifica aquesta modificació del Pla General en el fet que dins de les actuacions del programa d'eradicació de l'habitatge precari, es troba la demolició del bloc d'habitatges anomenat Casalarga i el reallotjament dels habitants en altres habitatges, una part dels quals seran modulars per a permetre un seguiment social dels destinataris d'aquests i els successius trasllats d'aquests a habitatges verticals en altres zones de la ciutat.
  
L'esmentada actuació és summament urgent ja que, a les evidents necessitats de tipus social s'afegeixen les derivades de l'estat de deteriorament en què es troba l'edifici de Casalarga.
  
Després d'analitzar les possibles ubicacions per a la construcció dels habitatges modulars, que portarà a terme la Generalitat Valenciana a través de l'Institut Valencià d'Habitatge, es va optar per una parcel·la de titularitat municipal, situada en el nucli poblacional que hi ha en el Vial de los Cipreses, qualificada de zona verda en el planejament vigent.
  
Com tant des del punt del vista social com a urbanístic les característiques d'aquesta parcel·la són adequades per a la finalitat exposada (es troba juntament un nucli poblacional assentat, en zona amb transport urbà i serveis urbanístics, constitueix una illa completa on pot implantar-se perfectament el tipus d'habitatge que es pretén, etc), resulta convenient procedir a la modificació de la qualificació de zona verda que avui dóna sobre l'esmentada parcel·la, per a donar-li un ús residencial similar al nucli poblacional adjacent.
  
La present modificació del Pla General d'Ordenació Urbana d'Alacant comporta un canvi de qualificació de 2.764 m2 de sòl de zona verda (L/V) a residencial Conservació de Perifèries, grau 1 (CP-1) i al mateix temps 2.855 m2 de sòl industrial àrea industrial, grau 1 (AI-1a) es passa a zona verda (L/V).
  
Tercer
  
L'objectiu fonamental de la present modificació puntual és la implantació d'habitatges per l'Institut Valencià de l'Habitatge, SA, per a eradicar l'habitatge precari i reallotjar les famílies procedents de Casalarga, i això comporta una reubicació de la zona verda, incrementant aquesta i mantenint la proporció i qualitat de les dotacions públiques, segons estableix l'article 55.3 de la LRAU.
  
Com a conseqüència de la modificació proposada s'augmenta l'aprofitament lucratiu privat en aproximadament 720 m2, es preveu un increment de 91 m2 de la zona verda inicial i s'augmenta en 28 el nombre d'habitatges en passar el sòl industrial a residencial. No obstant això, atés el caràcter social de l'actuació i l'entitat d'aquesta, en aplicació estricta de l'article 17 de l'annex del RPCV, no es requereix reserva suplementària de parc urbà de la xarxa primària, i es pot acceptar la proposta plantejada.
  
Quart
  
La modificació proposada implica una alteració de l'ordenació urbanística detallada dins del sòl urbà del municipi, sense incidència en cap de les comeses autonòmiques enumerades en l'article 40.1 de la LRAU, per la qual cosa la intervenció autonòmica ha de limitar-se a un simple control de legalitat.
  
Les determinacions contingudes en el present expedient es consideren, correctes des del punt de vista de les exigències de la política urbanística i territorial de la Generalitat, tal com es recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Cinqué
  
Aquesta modificació comporta una alteració en la ubicació de determinades zones verdes. D'això es deriva la necessitat que se seguisquen determinats tràmits específics:
  
- D'una banda, i de conformitat amb l'article 55.4 de la LRAU, resulta preceptiu l'informe del Consell Superior d'Urbanisme. Segons el que estableix la disposició transitòria novena de la LRAU, i atés que no està encara constituït l'esmentat Consell, les seues funcions corresponen al conseller d'Obres Públiques, Urbanisme i Transports, previ informe de la Comissió Territorial d'Urbanisme.
  
- D'altra banda, segons l'article 10.8.e de la Llei 10/1994, de 19 de desembre, es necessita també el dictamen previ del Consell Jurídic Consultiu en els casos de modificacions «l'objecte de les quals» siga portar a terme una diferent zonificació de zones verdes. En aquesta modificació es tracta de reubicar una xicoteta zona verda, no es redueix aquesta, sinó que s'incrementant lleugerament i l'actual emplaçament d'aquesta està justificat ja que es conseqüència de la implantació d'un projecte social i està pròxima a l'anterior ubicació i és plenament accessible. En atenció a les característiques d'aquesta modificació no és preceptiu el dictamen de l'esmentat òrgan consultiu.
  
Quant al fons de la modificació, pel que fa a la reubicació de la zona verda, cal concloure que aquesta satisfà plenament els criteris de racionalitat, i és clar el benefici per a l'interés general. Procedeix, en definitiva, informar favorablement sobre la modificació.
  
Sisé
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix en l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de disposicions de general i pertinent aplicació, resolc:
  
1. Informar favorablement sobre la modificació puntual número 14 del Pla General d'Ordenació Urbana d'Alacant.
  
2. Aprovar definitivament la modificació puntual número 14 del Pla General d'Ordenació Urbana d'Alacant.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que estableixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.
  
València, 12 de maig de 2000.- El conseller d'Obres Públiques, Urbanisme i Transports: José Ramón García Antón.